ขสมก. เตรียมจัดเดินรถเพื่ออำนวยความสะดวก ความปลอดภัยให้กับประชาชนร่วมงานเทศกาลวันลอยกระทงกว่า 22,000 เที่ยว
ขสมก. เตรียมจัดเดินรถเพื่ออำนวยความสะดวก ความปลอดภัยให้กับประชาชนร่วมงานเทศกาลวันลอยกระทงกว่า 22,000 เที่ยวนายสุระชัย เอี่ยมวชิรสกุล  ผู้อำนวยการองค์การขนส่งมวลชนกรุงเทพ หรือ ขสมก. เปิดเผยึงมาตรการอำนวยความสะดวกในการเดินทางให้กับประชาชนในวันลอยกระทง วันที่ 11 พฤศจิกายนนี้ ว่า ขสมก.ได้เตรียมจัดเดินรถโดยสารให้บริการประชาชน จำนวน 2,959 คัน รวม 22,640 เที่ยว รองรับสถานที่จัดงานต่างๆ เช่น ไอคอนสยาม, เอเชียทีค เดอะริเวอร์ฟร้อนท์, สะพานพระราม 8, จุฬาลงกรณ์มหาวิทยาลัย, ท่าน้ำมหาวิทยาลัยธรรมศาสตร์ (ท่าพระจันทร์), มหาวิทยาลัยเกษตรศาสตร์,  ภูเขาทองและสวนสาธารณะใน กทม. 30 แห่ง เป็นต้น โดยจะให้บริการเดินรถในเส้นทางปกติ จำนวน 129 เส้นทาง เพิ่มเที่ยววิ่งและการเปลี่ยนกะของพนักงานประจำรถ พร้อมทั้งขยายเวลาการเดินรถจากปกติ ออกไปอีก 1 ชั่วโมง พร้อมทั้งจัดเดินรถ AIRPORT BUS เชื่อมต่อท่าอากาศยานกรุงเทพ จำนวน 5 เส้นทาง ประกอบด้วย สาย A 1 ท่าอากาศยานดอนเมือง - สถานีรถไฟฟ้า BTS จตุจักร จำนวน 16 คัน  สาย A 2 ท่าอากาศยานดอนเมือง - อนุสาวรีย์ชัยสมรภูมิ จำนวน 8 คัน สาย A 3 ท่าอากาศยานดอนเมือง - สวนลุมพินี จำนวน 6 คัน สาย A 4 ท่าอากาศยานดอนเมือง - สนามหลวง จำนวน 6 คัน และสาย S 1 ท่าอากาศยานสุวรรณภูมิ - สนามหลวง จำนวน 8 คันจัดเดินรถเชื่อมต่อสถานีขนส่งกรุงเทพ  จำนวน 4 สถานี รวม 36 เส้นทาง สถานีขนส่งกรุงเทพ (จตุจักร) จำนวน 12 เส้นทาง ได้แก่ 3, 16, 49, 77, 96, 134, 136, 138, 145, 509, 517 และ 536 สถานีขนส่งกรุงเทพ (เอกมัย) จำนวน 8 เส้นทาง ได้แก่ 2, 23, 25, 71, 72, 501, 508 และ 511 สถานีขนส่งกรุงเทพ (สายใต้ใหม่) จำนวน 6 เส้นทาง ได้แก่ 66, 79, 511, 515, 516 และ 556  สถานีรถไฟหัวลำโพง จำนวน 10 เส้นทาง ได้แก่ 4, 7, 21, 25, 29, 34, 73, 73ก, 75 และ 501ด้านมาตรการเพื่อความปลอดภัย ขสมก.ได้ประสานบริษัทเหมาซ่อมตรวจเช็ค รถโดยสารให้อยู่ในสภาพพร้อมใช้งาน พร้อมทั้งให้พนักงานขับรถโดยสาร ตรวจสอบความพร้อมของรถโดยสารและอุปกรณ์ส่วนควบเช่น ระบบไฟฟ้า ระบบเบรก ประตูเปิด-ปิดอัตโนมัติ และถังดับเพลิง เป็นต้น ก่อนนำรถออกวิ่งให้บริการประชาชน รวมถึงความพร้อมของพนักงานประจำรถ ให้หัวหน้างาน ตรวจความพร้อมร่างกายของพนักงานประจำรถ ตรวจวัดแอลกอฮอล์ ตรวจใบอนุญาตขับขี่ ก่อนขึ้นปฏิบัติหน้าที่ทุกครั้ง